दो साल से लापता डीएसपी पुलिस को खरगौन में मिले
विधानसभा में उठे मुद्दे के बाद जहांगीराबाद पुलिस ने पुलिस मुख्यालय में डीएसपी रहे मानसिंह टेकाम को खरगौन के बड़वाह स्थित एक लॉज में मिले हैं। थाने में उनकी दो साल पहले गुमशुदगी दर्ज हुई थी। टेकाम ने कहा है कि डिप्रेशन में आने के कारण घर नहीं लौट पा रहे थे, अब परिवार के साथ रहकर इलाज करवाऊंगा।
टेकाम पीएचक्यू की शिकायत शाखा में बतौर डीएसपी पदस्थ थे। दो फरवरी 2015 को पेशी के लिए इंदौर जाने के लिए निकले। इसके बाद नहीं लौटे। अगस्त 2015 में उनकी प|ी मोहवती बाई ने गुमशुदगी दर्ज करवाई। तभी से पुलिस उनकी तलाश कर रही थी। विधायक फुंदेलाल मार्को ने ये मुद्दा विधानसभा में उठाया। गृहमंत्री के निर्देश के बाद पुलिस सक्रिय हुई और डीएसपी को बड़वाह से ढूंढ निकाला। डीएसपी ने बताया कि पुलिस की तनाव भरी नौकरी से परेशान था। कुछ दिन बाद डिप्रेशन में चला गया।
जबलपुर, उमरिया, रीवा, हरदा के बाद अब खरगौन पहुंचा था। सुना था कि वहां एक अच्छा डॉक्टर है। मोबाइल पानी में गिरकर खराब हो गया था, इसलिए घरवालों से संपर्क नहीं किया। कुछ याद भी नहीं रहता था। यदि मौका मिला तो दोबारा पुलिस की नौकरी करूंगा।
bho_Deva hin_Deva hin_Deva hin_Deva